Moflon ås hozetes

thumb
Li moflon ås hozetes, c' est on moflon d' Afrike bijhrece ki dmeure (ou dmoréve) so les pus hôtès montinnes, metans li Grand Atlasse marokin.

 Ammotragus lervia

 Discrijhaedje 
Li biesse fwait on bon mete et dmey di long (150 a 170 cm). Elle est a pô près on mete hôte (90 a 100 cm).

Les coines sont spesses, avou des aneas. Ele si racrolèt po fé on dmey ceke, li dbout eviè tere.

Si coleur est rosse, mins li dzo do coir, l' ådvins des mimbes et l' toû del boke sont pus blancs.

A-st ene caime di longs pwels, k' on rtrouve eto å minton (a môde di long bok) et åtoû des djnos. C' est çoula les hozetes ki lyi ont dné s' no.  

 Sorvicance 
Il a cåzu disparexhou do Marok. Davance, on l' trovéve dins l' Grand, li Mîtrin eyet li ptit Atlasse. A. Lakhdar, J.P. Fartouat, M. Thevenot; Faune du Maroc, Les mammifères; Institut d'études et de recherches pour l'arabisation, Rabat, 1975, p. 49

Il est åjheymint wårdåve dins les djårdéns zolodjikes.

 Sourdants 

Categoreye:Roemiants
Categoreye:Afrike bijhrece
Categoreye:Biesses ås tetes
Categoreye:Biesses foû del Walonreye